《蚕堂》
宋代·马之纯

桑林倒影媚晴川，中有蚕堂半燠寒。
翟茀先期移过此，鞠衣拂晓定来看。
未眼曲薄心方急，已洗缲盆事始宽。
瞻彼北宫犹若此，田家妇子可偷安。

作者简介：婺州东阳人，字师文，号野亭。孝宗隆兴元年进士。知徽州比较务。受知张栻，潜心经籍，究极六经诸子百家，人称茂陵先生。宁宗庆元间主管江东转运司文字。有《尚书中庸论语说》、《周礼随释》、《左传类编》、《纪事编年》及诗文集。